عدد من المواطنين لي ساكنين ف اكدال ولا عندهم مصالح إدرية ف أرقى حي بالرباط، واحلين غير مع الكيليزاسين، حيث كيضطرو يمشيو لجوج إدارات باش يقضيو اغراضهم. وحسب مصادر “كود” كان قبل السلطة المحلية على مستوى الملحقة 10، مبغاتش تقرب الادارة للمواطن، رغم توصيات مستشارين جماعيين من أجل الجمع بين المقاطعة والملحقة في مكان واحد. وتقول إحدى ساكنات اكدال لـ”كود” :” مثلا شهادة الخطوبة، كتمشي كتقلب على المقدم كيقوليها سير تجيب جوج شهود، ومن بعد خصك تقاد وتكيليزي ف مقاطعة اخرى بعيدة عليك رغم انه من قبل مكانش هكا” مضيفة :” غير كيجرجرو فينا هاد الادارات”. ويقول مستشار جماعي :”العيالات الكبار كتعذبو فاش يمشيو وينتلقو من احدى قاعة ابن ياسين، تا لزنقة ازكزا. واش هادي هي تقريب الإدارة من المواطنين”. وكشفت مصادر لـ”كود” بلي هاد الملحقة فيها مشاكل كثيرة، ومن المنتظر ان تدخل المصالح الولائية لمعالجتها، خصوصا وأن الوالي اليعقوبي ملي جا وهو يبدا كيقاد فجميع المصالح باعتبار العاصمة خصها بزاف الخدمة من عدة نواحي. 
وفين تقريب الإدارة من المواطنين.. ناس معذبين غير مع الليگاليزاسيون ف وسط العاصمة